હવે મુંબઈ અમદાવાદમાં રહેતા લોકોને બહુ ખબર ના હોય પણ ગામડામાં ઉછરેલા માણસને તો ખબર હશેજ કે ગાયને દોતી વખતે તેના પાછળના બંને પગને બાંધી દ્યે છે કે જેથી કરી ગાય પાટું ના મારી શકે ,અને પછી એના બચ્ચાંને ધાવવા માટે છોડે બચ્ચાં ઉપરના પ્રેમને લીધે ગાયના આંચળમાં દૂધ ભરાય એટલે બચ્ચાંને ખસેડીને ગાયના મુખ આગળ બાંધી દ્યે ગાય બચ્ચાંને ચાટે એમ દૂધ આવતું જાય અને દૂધનું બોઘરું ભરાય જાય .હવે આવા દુધનો ભગવાનની મૂર્તિ આગળ ભોગ ધરાવે આવા માણસોને જોયા પછી ભગવાનને એવું લાગેકે આ મનુષ્ય જાતિને બનાવીને અને એને બુદ્ધિની સ્વતંત્રતા આપી એ મારી મોટી ભૂલ હતી અને એના અફસોસમાં ભગવાનની આંખો માંથી આંસુ વહેવા માંડે . ત્યારે અતાઈ ભગવાન ને યાદ અપાવવા જાય કે બાપુ અમે તો પાપી લોકો છીએ અમે તો પાપ કરતા રહેવાના પણ આપ પતિત પાવન છો માટે અમને ક્ષમા કરતા રેજો .